HU Az Európai Unió Hivatalos Lapja C 331/6

A francia hatóságok közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv szerint (1)

(A folyékony vagy gáz halmazállapotú szénhidrogének kutatására vonatkozó kizárólagos engedély (ún. Permis de Claracq) iránti kérelemről szóló hirdetmény)

(2005/C 331/03)

(EGT vonatkozású szöveg)

2005. február 15-én a Celtique Energie Limited vállalat (székhelye: 36 Sekforde Street, London, Anglia) kérelmet nyújtott be három éves időtartamú, a folyékony illetve gáz halmazállapotú szénhidrogének kutatására feljogosító kizárólagos engedély (ún. „Claracq-engedély”) iránt a részben az Atlanti Pireneusok és a Landes megyékhez tartozó, kb. 726 km2 területre vonatkozóan.

Az engedély hatálya alá tartozó területet a földrajzi koordinátákkal az alábbiakban meghatározott csúcsokat egymással folyamatosan összekötő délkörívek és párhuzamosok alkotják, a kezdő meridiánnak a párizsit tekintve (a greenwichi fokokban megadott koordináták tájékoztató jellegűek):

CSÚCSOK Y (SZÉLESSÉG) X (HOSSZÚSÁG) A 48,50° N 3,30° O B 48,50° N 3,05° O C 48,47° N 3,05° O D 48,47° N 2,93° O E 48,50° N 2,93° O F 48,50° N 2,90° O G 48,35° N 2,90° O H 48,35° N 2,87° O I 48,34° N 2,87° O J 48,34° N 2,85° O K 48,33° N 2,85° O L 48,33° N 2,80° O M 48,20° N 2,80° O N 48,20° N 3,10° O O 48,30° N 3,10° O P 48,30° N 3,13° O Q 48,33° N 3,13° O R 48,33° N 3,17° O S 48,35° N 3,17° O T 48,35° N 3,25° O U 48,40° N 3,25° O V 48,40° N 3,30° O

A kérelmek benyújtása.

A kezdeti kérelmek és a versengő kérelmek kérvényezőinek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3, 4, és 5. cikkében meghatározott engedélyezési feltételek teljesülnek.

Az érdekelt vállalatok pályázatot nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett „Felhívás szénhidrogénekre vonatkozó bányászati engedélyek elnyerésére Franciaországban” című közleményben összefoglalt eljárás szerint, amelyet a bányászati engedélyekre vonatkozó 1995. április 19-i 95-427 sz. határozat (a Francia Köztársaság Hivatalos Közlönye, 1995. április 22.) is rögzít.

A kérelmeket az alább megjelölt címen lehet benyújtani a bányászatért felelős szakminisztériumhoz. A kezdeti és a versengő kérelmekre vonatkozó határozatokat a kezdeti kérelemnek a francia hatóságok általi kézhezvételétől számított két éven belül kell meghozni, de legkésőbb 2007. február 15-ig.

A tevékenységre és annak beszüntetésére vonatkozó feltételek és követelmények.

Kérjük a kérvényezőket, hogy tanulmányozzák a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (a Francia Köztársaság Hivatalos Közlönye, 1995. május 11.).

További információk a következő címen szerezhetők be: Ministère de l'économie, des finances et de l'industrie (Direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13 (Tel.: (33-1) 44 97 23 02, Fax: (33-1) 44 97 05 70).

A fent említett törvényi és jogszabályi rendelkezések az alábbi internetcímen tanulmányozhatók: http:// www.legifrance.gouv.fr

(1) HL L 164., 1994.6.30., 3.o.